
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 12T/28/2024 8824010482 12. 03. 2025 JUDr. Andrea Havírová ECLI:SK:OSVT:2025:8824010482.5
ROZSUDOK V MENE SLOVENSKEJ REPUBLIKY Okresný súd vo Vranove nad Topľou, samosudkyňou JUDr. Andreou Havírovou, na hlavnom pojednávaní dňa 12. marca 2025, vo Vranove nad Topľou, takto rozhodol: Obžalovaný: A. B., nar. XX. XX. XXXX v C., trvale bytom C. D. XXX/X, E. F., okres G. H. C., toho času vo výkone väzby Košice, Floriánska č. 18, Košice, uznáva sa za vinného, že obžalovaný dňa 21. 08. 2024, v čase okolo 18:10 hod., v mieste trvalého bydliska vulgárne nadával a vyhrážal sa zabitím svojmu otcovi I. B., na čo po chvíli vytiahol kuchynský nôž, ktorým sa na otca zaháňal a vyhrážal sa mu zabitím, pričom, ako sa otec bránil, spôsobil mu reznú ranu v oblasti dlane a prstov ľavej ruky, potom mu priložil nôž ku krku, ktorý mu z rúk vytrhol tento poškodený, čím u otca vzbudil dôvodnú obavu o život a následne, ako jeho sestra I. J. sa snažila brániť otca, fyzicky napadol aj ju, pričom jej spôsobil zranenie ruky, na čo vzal porcelánový tanier a ten jej rozbil na hlave; čím tak pri uvedenom fyzickom napadnutí I. B. spôsobil reznú ranu dlane ľavej ruky, pohmoždenie ľavého kolena s odreninou a pohmoždenie ľavej strany hrudníka s dobou liečenia 6 dní a I. J. spôsobil tržnozhmoždenú ranu v záhlaví vľavo a pohmoždenie zápästia vpravo, s dobou liečenia 6 dní a taktiež svojím konaním minimálne u poškodeného I. B. vzbudil dôvodnú obavu o život a zdravie, teda inému sa vyhrážal smrťou takým spôsobom, že to mohlo vzbudiť dôvodnú obavu a taký čin spáchal závažnejším spôsobom konania - so zbraňou a na chránenej osobe, a to blízkej osobe, tým
spáchal
prečin nebezpečné vyhrážanie podľa § 360 ods. 1, ods. 2, písm. a), b) Trestného zákona s poukazom na § 138 písm. a) Trestného zákona a § 139 ods. 1 písm. c) Trestného zákona. Za to mu súd ukladá: Podľa § 360 ods. 2 Trestného zákona, v nadväznosti za použitia § 38 ods. 2 Trestného zákona, pri zistení dvoch poľahčujúcich okolností podľa § 36 písm. j), písm. l) Trestného zákona a neexistencii priťažujúcich okolností podľa § 37 Trestného zákona, trest odňatia slobody v trvaní 7 (siedmich) mesiacov.
Podľa 48 ods. 2 písm. a) Trestného zákona ho na výkon trestu odňatia slobody zaraďuje do Ústavu na výkon trestu s minimálnym stupňom stráženia. Podľa § 287 ods. 1 Trestného poriadku je obžalovaný p o v i n n ý z titulu nároku na náhradu škody zaplatiť: a/ poškodenej Dôvere zdravotnej poisťovni, a. s., so sídlom v Bratislave, Einsteinova 25, IČO: 35 942 436, sumu 162,62 eur (stošesťdesiatdva eur a šesťdesiatdva eurocentov) na účet vedený v K. F. číslo IBAN: E., SWIFT/BIC kód: E., VS: XXXXXXXXXX, KS: XXXX a SS:XXXXX; b/ poškodenej Všeobecnej zdravotnej poisťovni, a. s., so sídlom v Bratislave, Panónska cesta 2, Bratislava – mestská časť Petržalka, IČO: 35 937 874, krajská pobočka Prešov, so sídlom Kúpeľná 5, Prešov, škodu vo výške 75,06 eur (sedemdesiatpäť eur a šesť eurocentov). odôvodnenie: Rozsudok neobsahuje odôvodnenie, pretože prokurátor, obhajca a odvolania (§ 172 ods. 2 Trestného poriadku).
obžalovaný sa vzdali práva
Poučenie: Proti tomuto rozsudku možno podať odvolanie do 15 (pätnásť) dní od jeho oznámenia na Okresnom súde Vranov nad Topľou. Oznámením rozsudku je jeho vyhlásenie v prítomnosti toho, komu treba rozsudok doručiť. Ak sa rozsudok vyhlásil v neprítomnosti takejto osoby, oznámením je až doručenie rozsudku. Rozsudok môže odvolaním napadnúť prokurátor pre nesprávnosť ktoréhokoľvek výroku, obžalovaný pre nesprávnosť výroku, ktorý sa ho priamo týka, poškodený pre nesprávnosť výroku o náhrade škody, zúčastnená osoba pre nesprávnosť výroku o zhabaní veci. Súdom prijaté vyhlásenie obžalovaného, že je vinný, alebo že nepopiera spáchanie skutku uvedeného v obžalobe, je neodvolateľné a v tomto rozsahu nenapadnuteľné odvolaním ani dovolaním, okrem dovolania podľa § 371 ods. 1 písm. c) Trestného poriadku. Osoba oprávnená podať odvolanie proti niektorému výroku rozsudku môže ho napadnúť aj preto, že taký výrok nebol urobený, ako aj pre porušenie ustanovení o konaní, ktoré predchádzalo rozsudku, ak toto porušenie mohlo spôsobiť, že výrok je nesprávny, alebo že chýba. Po vyhlásení rozsudku sa môže oprávnená osoba odvolania výslovne vzdať.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8824010482.5 (dáta aktuálne k 14. 11. 2026). Záväzné je znenie zverejnené súdom.




